Diari Oficial de la Generalitat Valenciana


Sumari del DOGV 4702, del 01-03-2004 (2004/2018)

RESOLUCIÓ de 30 de gener de 2004, del director-gerent del Consorci Hospitalari Provincial de Castelló, per la qual es disposa la publicació de l'acord de delegació de competències en matèria de personal, de contractació administrativa i gestió econòmica en diversos dels seus òrgans.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4702

Data del DOGV
:   01-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2018


Data del document
:   30-01-2004

Organisme emissor
:   Consorci Hospitalari Provincial de Castelló

Tipus de document
:   Resolució

Descriptors 

:   * establiment hospitalari
    * reglament intern
    * delegació de poders

RESOLUCIÓ de 30 de gener de 2004, del director-gerent del Consorci Hospitalari Provincial de Castelló, per la qual es disposa la publicació de l'acord de delegació de competències en matèria de personal, de contractació administrativa i gestió econòmica en diversos dels seus òrgans. [2004/X2018]
  
Vist que, en sessió constitutiva del Consell de Govern de 19 de gener de 2004, s'hi aprovà una norma de delegació de competències en matèria de personal, de contractació administrativa i gestió econòmica, i se n'hi va establir l'entrada en vigor una vegada publicada en els diaris oficials.
  
Atés el que disposen els estatuts del Consorci, l'acord del Consell de data 19 de gener de 2004, la Llei de Règim Jurídic de les Administracions Públiques i d'altres normes d'aplicació, resol:
  
Autoritzar que es publique en el Diari Oficial de la Generalitat Valenciana i en el Butlletí Oficial de la Província l'acord de delegació de competències en matèria de personal, de contractació administrativa i gestió econòmica, aprovat en sessió de Consell de Govern del Consorci de data 19 de gener de 2004.
  
Castelló de la Plana, 30 de gener de 2004. El secretari: Miguel Llorens Izquierdo.
  
ANNEX
  
Acord de 19 de gener de 2004, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospitalari Provincial de Castelló.
  
Vist el Conveni de Col·laboració entre la Conselleria de Sanitat i la Diputació Provincial de Castelló, subscrit en data 17 de desembre de 2003, constitutiu del Consorci Hospitalari Provincial de Castelló, com a ens de dret públic amb personalitat jurídica pròpia, que té com a finalitat fonamental la gestió, sota criteris d'autonomia efectiva, de l'Hospital, sense perjudici de la integració en la xarxa pública sanitària de la Comunitat Valenciana, amb tot el que suposa quant al sotmetiment a les directrius de l'autoritat sanitària.
  
Atés que, per mor de facilitar una gestió àgil i eficaç, sota els paràmetres esmentats d'autonomia en el funcionament, és aconsellable aprovar una delegació d'atribucions que supose un avanç en l'agilitació dels procediments.
  
Per tot això, el Consell de Govern, de conformitat amb les normes sobre adopció d'acords incloses en l'article 18 dels Estatuts del Consorci i, alhora, en harmonia amb les atribucions de la seua competència regulades en l'article 13, i les de competència del president i vicepresidents, previstes en l'article 15 de les quals escau delegació, acorda:
  
Primer. Atribucions del Consell del Govern en matèria de personal
  
1. L'aprovació de l'oferta d'ocupació pública d'acord amb el pressupost i la plantilla aprovats.
  
2. L'aprovació de les convocatòries i bases dels processos de selecció i provisió del personal fix del Consorci i la resolució.
  
3. L'aprovació de les convocatòries i bases de borses de treball temporal i de millora d'ocupació, i la resolució, així com el nomenament dels òrgans col·legiats de valoració que aquelles prevegen.
  
4. El nomenament dels òrgans col·legiats que es constituesquen per a la selecció i provisió del personal fix del Consorci.
  
5. Els nomenaments i adscripcions definitives del personal fix.
  
6. Els nomenaments i comissions de serveis per ocupar llocs directius, així com la revocació o el se cessament.
  
7. La imposició de sancions per faltes greus i molt greus.
  
8. La creació, supressió o modificació de llocs de treball.
  
Segon. Atribucions del director-gerente en matèria de personal.
  
1. Tenir la presidència en la negociació col·lectiva amb els representants sindicals.
  
2. La formalització, mancomunadament amb el director econòmic, dels contractes laborals de durada indefinida com a conseqüència de la resolució de processos selectius o de provisió.
  
3. Les adscripcions i els nomenaments provisionals del personal fix del Consorci, així com la seua revocació o cessament, tret dels supòsits expressament atribuïts a altres òrgans, tot això mancomunadament amb el director econòmic.
  
4. La formalització de contractes laborals de durada determinada i de contractes de treball en pràctiques en places de formació sanitària especialitzada, mancomunadament amb el director econòmic.
  
5. Els nomenaments i cessaments derivats de processos de millora d'ocupació temporal i les adscripcions provisionals per motius de salut laboral, mancomunadament amb el director econòmic.
  
6. Acordar les comissions de serveis i autoritzar les que sol·liciten altres organismes, així com la seua revocació o cessament.
  
7. La concessió de permisos i llicències que comporten autorització de despesa.
  
8. L'autorització de permisos per a l'exercici d'activitats sindicals, i de les deliberacions plenes o parcials dels representants dels treballadors.
  
9. Les resolucions en matèria de compatibilitat.
  
10. L'aprovació d'instruccions relatives a jornada, horari, permisos, vacances i llicències dins el marc legal establert.
  
11. La declaració del personal del Consorci en les situacions administratives que hi escaiguen i que no estiguen atribuïdes expressament a altres òrgans.
  
12. La resolució dels recursos administratius interposats contra els actes dictats pels òrgans col·legiats de valoració nomenats pel propi director-gerent.
  
13. La imposició de sancions per faltes lleus.
  
14. La resolució de recursos administratius i reclamacions prèvies a la via judicial laboral en matèria de personal, tret d'aquells afers en què actue per delegació, i els atribuïts expressament a altres òrgans.
  
Tercer. Atribucions del director econòmic en matèria de personal.
  
1. Tenir la representació del Consorci en la negociació col·lectiva amb els representants sindicals.
  
2. La formalització, mancomunadament amb el director-gerente, dels contractes laborals de durada indefinida com a conseqüència de la resolució de processos selectius o de provisió.
  
3. Les adscripcions i nomenaments provisionals del personal fix del Consorci, així com la seua revocació o cessament, tret dels supòsits expressament atribuïts a altres òrgans, tot això mancomunadament amb el director-gerent.
  
4. La formalització de contractes laborals de durada determinada i de contractes de treball en pràctiques en places de formació sanitària especialitzada, mancomunadament amb el director-gerent.
  
5. Els nomenaments i cessaments derivats de processos de millora d'ocupació temporal i les adcripcions provisionals per motius de salut laboral, mancomunadament amb el director-gerent.
  
6. L'extensió de les diligències de presa de possessió i cessament.
  
7. El reconeixement de serveis previs.
  
8. El reconeixement de triennis del personal del Consorci.
  
9. El reingrés al servei actiu del personal del Consorci.
  
10. Les resolucions en matèria d'excedències del personal del Consorci.
  
Quart. Atribucions en matèria de despeses de personal
  
Les facultats referides a autorització de despeses del capítol I (despeses de personal), incloses les relatives a retribucions, càrregues socials i despeses de formació imputables a este capítol, es deleguen en el director-gerent del Consorci, mancomunadament amb el director econòmic, així com l'autorització de les distintes variacions que hagen de practicar-se en les nòmines.
  
Es deleguen també en el director econòmic les atribucions següents:
  
- La formalització de sol·licituds o recursos administratius en matèria d'afiliació o cotització a la Seguretat Social.
  
- La formalització de sol·licituds o recursos administratius en matèria de reintegraments per prestacions davant l'Institut Nacional de la Seguretat Social.
  
- Certificar dades tributàries i fiscals que corresponguen al Consorci davant terceres persones o l'Agència Tributària.
  
Es delega en el director-gerent del Consorci la concessió i gestió d'ajudes de caràcter social previstes en els pressuposts, incloses beques, bestretes i préstecs.
  
Cinqué. Atribucions en matèria de contractació administrativa i gestió econòmica
  
5.1 En matèria de contractació administrativa i gestió econòmica, les facultats referides a les despeses dels capítols II (despeses de funcionament) i VI (inversions reals), pel Consell de Govern o pel seu president, si fa el cas, es deleguen en els òrgans següents:
  
- En el vicepresident Vicente Rambla Momplet, l'aprovació dels expedients de despesa per imports compresos entre 30.000 euros i 250.000 euros.
  
- En el director-gerent del Consorci, mancomunadament amb el director econòmic, l'aprovació d'expedient de despesa per imports inferiors a 30.000 euros.
  
5.2 En el cas d'expedients de despesa dels capítols II i VI l'import dels quals ultrapasse els 250.000 euros, correspondrà al Consell de Govern l'autorització prèvia de l'expedient, i el seu president exercirà les atribucions pròpies de l'òrgan de contractació per delegació del Consell i fins a la signatura del contracte.
  
5.3 Les atribucions relatives a l'autorització d'expedients de contractació de gestió de serveis públics en qualsevol de les modalitats així com la regulada per la Llei 13/2003, de 23 de maig, es deleguen en el vicepresident Vicente Rambla Momplet, independentment de la quantia.
  
5.4 En qualsevol cas, les competències de l'òrgan de contractació relatives a control de l'execució, modificació si fa el cas, reconeixement d'obligacions i liquidació del contracte, es deleguen en el director-gerent del Consorci, conjuntament amb el director econòmic.
  
5.5 Sense perjudici de l'anterior, es deleguen les atribucions en matèria d'aprovació de la despesa corresponent a subministraments i reparacions fins a un import de 12.000 euros, en el director econòmic.
  
5.6 En la delegació de facultats es troben implícites totes aquelles que siguen necessàries per a l'autorització, disposició i reconeixement de l'obligació de les despeses a què es referesquen, així com expressament totes les atribucions que la legislació vigent sobre contractació administrativa d'obres, serveis i subministraments assigna a l'òrgan de contractació, inclosa l'aprovació de projectes d'obres, instal·lacions i serveis amb els límits econòmics establerts en els apartats anteriors.
  
Sisé. Atribucions en matèria de subscripció de concerts, convenis i transferències
  
Es delega en el vicepresident Vicente Rambla Momplet, l'aprovació de concerts, convenis i transferències, independentment que generen o no obligacions econòmiques amb altres administracions públiques o institucions sense ànim lucratiu.
  
Seté. Atribucions en matèria de gestió financera i fons extrapressupostaris
  
7.1 Les facultats referides a la formalització en tots els aspectes d'operacions d'endeutament a curt, mitjà i llarg termini es deleguen en el director-gerent del Consorci de forma conjunta amb el director econòmic, sempre que estes estiguen previstes en el pressupost anual del Consorci i que hagen estat aprovades expressament pel Consell de Govern.
  
7.2 Les facultats referides a l'autorització de despeses financeres (Capítol III), es deleguen en el director-gerent del Consorci de forma conjunta amb el director econòmic.
  
7.3 La formalització d'ingressos, la gestió dels fons extrapressupostaris i la gestió dels actius financers, es deleguen en el director econòmic.
  
Vuité. Atribucions en matèria de supervisió i vigilància de serveis i activitats
  
Es delega en el vicepresident Vicente Rambla Momplet, l'exercici de la supervisió i la vigilància de tots els serveis i les activitats del Consorci en l'execució dels programes d'actuació aprovats pel Consell.
  
Nové. Atribucions delegades en el president de la Diputació Provincial de Castelló
  
- Exercir la representació institucional del Consorci.
  
- Dictar les disposicions particulars que considere adequades per al compliment dels acords del Consell.
  
- L'exercici de totes les accions judicials i administratives i la defensa del Consorci en matèries de la seua competència.
  
Deu. Atribucions delegades en el conseller de Sanitat
  
?Exercir la representació institucional del Consorci.
  
- Dictar les disposicions particulars que considere adequades per al compliment dels acords del Consell.
  
- L'exercici de totes les accions judicials i administratives i la defensa del Consorci en matèries de la seua competència.
  
Onze. Condicions generals de la delegació
  
11.1 En les resolucions i actes que s'adopten en virtut del que preveu el present acord es farà constar expressament que es dicten fent ús de facultats delegades i es consideraran a tots els efectes dictats per l'òrgan delegant.
  
11.2 Les delegacions d'atribucions i funcions aprovades mitjançant el present acord s'entenen sense perjudici de les facultats de l'òrgan delegant per a advocar el coneixement i la resolució de tots els afers que estime oportuns, i alhora podrà revocar la delegació en qualsevol moment.
  
11.3 Es faculta el president del Consorci per tal que dicte les instruccions necessàries per a l'aplicació del present acord.
  
11.4 En cas de vacant, absència o malaltia dels titulars dels òrgans en què s'efectuen les delegacions, la suplència serà exercida pels vicepresidents del Consell respecte del president del Consorci, i en serà primer substitut el conseller de Sanitat i segon substitut el president de la Diputació; i pel director econòmic, respecte del director-gerent.
  
Dotze. Entrada en vigor
  
El present acord vigirà l'endemà de la publicació en el Diari Oficial de la Generalitat Valenciana. Alhora, es publicarà en el Butlletí Oficial de la Província de Castelló.